**Kombineret udlejning (forslag til aftaletekst)**

Kombineret udlejning indføres i området [indsæt områdets/afdelingens navn] med virkning fra DD.MM.ÅÅÅÅ. Kommunen informerer om ordningens indførsel på sin hjemmeside, og boligorganisationen informerer nuværende og kommende boligsøgende, som ønsker bolig i afdelingen om godkendelsesproceduren, herunder at oplysninger om dem vil blive sendt til kommunen med henblik på godkendelse, hvis de ønsker en ledig bolig.

Når en bolig bliver ledig, sender boligorganisationen navne på de XX boligsøgende, som er øverst på ventelisten og som har meddelt at de er interesserede i at leje boligen. Listen skal indeholde den boligsøgendes navn, fødselsdato eller cpr-nummer, husstandsstørrelse, dato for opskrivning i boligafdelingen og den søgte boligs størrelse.

Kommunen påser om den boligsøgende og en eventuel ægtefælle eller samlever opfylder kriterierne for godkendelse til at leje boligen.

Kommunen meddeler indenfor 5 hverdage boligorganisationen, om de boligsøgende kan godkendes eller afvises, således at boligorganisationen kan udleje boligen. Såfremt kommunen ikke overholder fristen på de 5 hverdage, ifalder kommunen ansvar for tomgangsleje, hvis ikke boligen kan udlejes til ledighedsdatoen.

Kommunen tager kontakt til de boligsøgende, der afvises, og giver en begrundelse for afgørelsen.

Såfremt en afvist boligsøgende er skrevet op til boligen, før kombineret udlejning trådte i kraft i området, sikrer kommunen, at vedkommende får et tilbud om erstatningsbolig indenfor lovens rammer. De boligsøgende, som ikke har ret til erstatningsbolig, informeres om baggrunden for dette i kommunens afgørelse om afvisning.

Såfremt der ikke kan findes en boligsøgende på ventelisten, som opfylder kravene i den kombinerede udlejning aftales det, at boligen kan stå tom i op til et år. XX [formentlig kommunen] dækker udgifter til tomgangsleje i perioden.